Villa Adriana

Villa Adriana (Hadrians Villa) er en villa som keiser Hadrian anla i nærheten av dagens Tivoli utenfor Roma. Villaen er på UNESCOs liste over verdensarven. Villaen ble bygget mellom 118 og 138, og ble brukt som residens for keiseren frem til hans død i 138. Hans etterfølgere foretrakk å bo i Roma, men allikevel ble villaen fortsatt utvidet og påbygget. Villaen er egentlig et stort anlegg med over 30 bygninger, men det er ikke mye igjen av dem i dag. Forfallet startet muligens allerede med Konstantin som skal ha tatt med seg noen av de finere gjenstandene til Bysants. Det har blitt brukt som steinbrudd opp gjennom tidene, og i det 15. århundre skal kardinal Ippolito II d'Este ha brakt kunstverk til sin nye villa i nærheten – Villa d'Este. Villaens område var på over 120 hektar. Referanser Eksterne lenker Offisielt nettsted (it) Offisielt nettsted (en) Villa Adriana (Tivoli) – kategori av bilder, video eller lyd på Commons (en) Villa Adriana – galleri av bilder, video eller lyd på Commons UNESCOs evalueringsrapport (pdf) (engelsk og fransk) Hadrian's Villa - med mange bilder Arkivert 21. august 2006 hos Wayback Machine. (engelsk)